cyanic-selkie/wikianc huggingface dataset:
আ বেটার লাইফ
সমালোচকদের মতামত
এ বেটার লাইফ চলচ্চিত্রের সমালোচনা ইতিবাচক ছিল। ফিল্মটি ১০৭ টি পর্যালোচনার ভিত্তিতে রটেন টমেটোস ৮৫% "সতেজ" রেটিং তৈরি করেছে এবং গড় গড় রেটিং ৬.৮৯/ ১০ হয়েছে। সমালোচনামূলক ঐকমত্যে লেখা হয়েছে: "ডেমিয়ন বিচিরের দুর্দান্ত অভিনয় দ্বারা পরিচালিত, এ বেটার লাইফ একটি অভিবাসী গল্প যা সরলতা এবং প্রচুর পরিমাণে হৃদয় দিয়ে বলা হয়।" সমালোচক সমষ্টিবিদ মেটাক্রিটিক ছবিটি ১০০ টির মধ্যে ৬৪ টির পুরস্কার প্রদান করেছেন, ৩০ জন সমালোচকের উপর ভিত্তি করে, "সাধারণত ইতিবাচক পর্যালোচনাগুলি" নির্দেশ করে।. দ্য নিউইয়র্ক টাইমসএর চলচ্চিত্র সমালোচক মনোহলা দারগিস এই চলচ্চিত্রটিকে "স্পর্শর্কীয় ও চমকপ্রদ" বলে অভিহিত করেছেন। রোলিং স্টোনএর পিটার ট্র্যাভার্স এই চলচ্চিত্রটিকে "আপনার ত্বকের নীচে নেমে আসে এমন একটি ভুতুড়ে সিনেমা" বলে অভিহিত করেছে। এন্টারটেইনমেন্ট উইক্লি লেখার জন্য, ডেভি কার্গার এ বেটার লাইফকে ডেমিয়ান বিচিরের দুর্দান্ত অভিনয় দিয়ে "বেপরোয়া, তবু বেশ শক্তিশালী চলচ্চিত্র" বলে অভিহিত করেছিলেন। কার্গার চলচ্চিত্রটিকে "পুরস্কারের প্রতিযোগী" হিসাবে অভিহিত করেছিলেন এবং লিখেছিলেন, "সঠিক পর্যালোচনা এবং বাণিজ্যিক সংবর্ধনা দিয়ে এটি আরও বেশি এগিয়ে যেতে পারে।"
শিকাগো সান-টাইমসএর রজার এবার্ট লিখেছেন যে "পারফরম্যান্সগুলি পুরোপুরি নিখুঁত" এবং তিনি ৪ এর মধ্যে ৩.৫ টি ছবি দিয়েছেন। দ্য নিউইয়র্কারএর সমালোচক রিচার্ড ব্রোডি লিখেছেন- "গল্পকার যেমন হ্যাজিগ্রাফি, করুণা বা শিহরিত বীরত্ব ছাড়াই উদ্ঘাটিত হয়, যেমন চলচ্চিত্র নির্মাতা বিনয়ী সহানুভূতি এবং কল্পনাপ্রসূত সহানুভূতির সাথে প্রতিদিনের মানুষের জীবনে পৌঁছায়। অ্যামি বিয়ানকোলি হিউস্টন ক্রনিকল বলেছেন," এটি সোজা, সত্য এবং হৃদয় বিদারক, কাঁচা সংবেদনশীল মিনিমিলিজমের একটি মাস্টারস্ট্রোক "।
টেলিভিশন ভার্সন
টেলিমুন্ডো একটি টেলিনোভেলা অভিযোজন প্রস্তুত করেছেন বাজো এল মিসমো সিয়েল্লো নামে, যাতে মুখ্য চরিত্রে গ্যাব্রিয়েল পো্ররাস ও মারিয়া এলিসা ক্যামারগো অভিনয় করেছেন। এটি ২৮শে জুলাই ২০১৫ থেকে ১৫ই জানুয়ারি ২০১৬ পর্যন্ত প্রচারিত হয়।
বদ্রি দত্ত পান্ডে
গোবিন্দ বল্লভ পান্তের পাশাপাশি তিনি ছিলেন উত্তরাখণ্ডের (তখন ব্রিটিশ ভারতে ইউনাইটেড প্রদেশের একটি অংশ) অন্যতম শীর্ষস্থানীয় রাজনৈতিক নেতা। তিনি কুমায়ুন কেশরী নামে সমধিক পরিচিত। এই উপাধি ১৯২১ সালে "কুলি-বেগার আন্দোলন" এর পরে দেওয়া হয়েছিল। তিনি বিজয় দশমীর দিন ১৫ অক্টোবর ১৯১৮ সালে একটি বিপ্লবী সংবাদপত্র "শক্তি" প্রকাশ করেছিলেন।
কুমায়ূনের ইতিহাস নিয়ে তাঁর হিন্দি ভাষার বইয়ের শিরোনাম কুমায়ূন কা ইতিহাস ।
বড়ে গুলাম আলী খান
তৎকালীন ব্রিটিশ ভারতের পাঞ্জাব প্রদেশের লাহোরের কাছে ছোট্ট শহর কাসুরে তার জন্ম, যা বর্তমানে পাকিস্তানের অংশবিশেষ। পশ্চিম পাঞ্জাবের সঙ্গীত ধারক পরিবারে তার গায়ক বাবা আলী বক্স খানের জন্ম। পাঁচ বছর বয়সে পৈতৃক সম্পর্কীয় চাচা কালে খান ও পরবর্তীকালে বাবার কাছ থেকে কণ্ঠ সঙ্গীতে দীক্ষিত হন।
কর্মজীবন
তিনি তার নিজস্ব সেরা চারটি সঙ্গীতের ধরন প্রবর্তন করে স্মরণীয় হয়ে আছেন। সেগুলো হচ্ছে পাতিয়ালা-কাসুর, ধ্রুপদের বেহরাম খানি, জয়পুরের, গোয়ালিয়রের বেলাভাস। তার রাগের বিষয়ে খানিকটা বিতর্ক রয়েছে। এ বিষয়ে তিনি বলেছিলেন যে, ধ্রুপদী সঙ্গীতের সৌন্দর্য্য মূলতঃ অবসর বিনোদনের মধ্যে নিহিত। তিনি বিশ্বাস করতেন, দর্শকেরা দীর্ঘকালীন সময়ে একগুঁয়েমিতে ভোগে। ফলে তিনি শ্রোতাদের চাহিদামাফিক গানকে পরিবর্তন করে থাকেন।
১৯৪৭ সালে ভারত বিভাজনের পর পাকিস্তানে অবস্থান করেন। পরবর্তীতে স্থায়ীভাবে বসবাসের উদ্দেশ্যে ভারতে চলে আসেন। ১৯৫৭ সালে বোম্বের তৎকালীন মূখ্যমন্ত্রী মোরারজি দেসাইয়ের সহায়তায় ভারতীয় নাগরিকত্ব লাভ করেন ও মালাবার হিল মুম্বইয়ের একটি বাংলোয় বসবাস করতে থাকেন। বিভিন্ন সময়ে লাহোর, বোম্বে, কলকাতা ও হায়দ্রাবাদে অবস্থান করেন তিনি। জনপ্রিয় চলচ্চিত্র নির্মাতা ও সঙ্গীত পরিচালকদের কাছ থেকে অনুরোধ স্বত্ত্বেও সুদীর্ঘকাল চলচ্চিত্রে গান পরিবেশন করা থেকে নিজেকে দূরে রাখেন। কিন্তু কে আসিফের উদ্দীপনায় সঙ্গীত পরিচালক নওশাদের সাথে ১৯৬০ সালে মুক্তিপ্রাপ্ত মুঘল-ই-আজম চলচ্চিত্রে সোহনি ও রাগেশ্রীভিত্তিক দুইটি গানে অংশ নেন। তিনি অতি উচ্চমাত্রার পারিশ্রমিক দাবী করেন। প্রতি গানের জন্য তিনি ২৫০০০ রূপী নেন, যেখানে জনপ্রিয় ও তারকা নেপথ্য কণ্ঠশিল্পী হিসেবে লতা মঙ্গেশকর ও মোহাম্মদ রফি গান প্রতি ৫০০ রূপীর কম অর্থ পেতেন।
সম্মাননা
সঙ্গীত নাটক অকাদেমি পুরস্কারপ্রাপ্ত বড়ে গুলাম আলী ১৯৬২ সালে পদ্মভূষণ পদকে ভূষিত হন। অদ্যাবধি বড়ে গুলাম আলী খান ইয়াদগার সভা তার শিষ্য মালতি জিলানী কর্তৃক পরিচালিত হচ্ছে। এ সভার মাধ্যমে তার গান ও স্মৃতি কথাগুলো তুলে ধরা হচ্ছে। বাঁশেরবাগের প্রধান রাস্তাটি তার সম্মানে নামাঙ্কিত হয়েছে।
গর্ডন গ্রীনিজ
কুথবার্ট গর্ডন গ্রীনিজ, এমবিই (Gordon Greenidge, জন্ম: ১ মে, ১৯৫১) বার্বাডোসের সেন্ট পিটার এলাকার ব্ল্যাক বেসে জন্মগ্রহণকারী সাবেক ও বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের সদস্য গর্ডন গ্রীনিজ বিশ্বের অন্যতম সেরা উদ্বোধনী ব্যাটসম্যান ছিলেন। ১৯৭৪ থেকে ১৯৯১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন তিনি।
প্রথম-শ্রেণীর ক্রিকেট
১৯৭০ থেকে ১৯৮৭ সময়কালের ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেন। তন্মধ্যে, ১৯৭৩ সালে হ্যাম্পশায়ার দল দ্বিতীয়বারের মতো তাদের ইতিহাসে কাউন্টি চ্যাম্পিয়নশীপের শিরোপা জয়ে সমর্থ হয়। সারে দলের তুলনায় দলটি ৩১ পয়েন্টের ব্যবধানে এগিয়ে ছিল। দলটি ২০ খেলায় অংশ নিয়ে ১০টিতে জয় পায় ও বাদ-বাকী খেলাগুলোয় ড্র করে। এ মৌসুমে রিচার্ড জিলিয়াট দলের নেত্বত্ব দেন। গর্ডন গ্রীনিজ ক্লাবের পক্ষে সর্বাধিকসংখ্যক ১,৬২০ রান তুলেন।
খেলোয়াড়ী জীবন
ওয়েস্ট ইন্ডিজ ক্রিকেট দলের পক্ষে গ্রীনিজ শুরুতেই ব্যাটিংয়ে নামতেন। ভারত জাতীয় ক্রিকেট দলের বিপক্ষে ২২ নভেম্বর, ১৯৭৪ তারিখে ব্যাঙ্গালোরের এম. চিন্নাস্বামী স্টেডিয়ামে টেস্টে ভিভ রিচার্ডসের সাথে তারও অভিষেক ঘটে। রিচার্ডস তেমন সফলতা না পেলেও তিনি ঠিকই তার অভিষেক টেস্ট সেঞ্চুরি আদায় করে নিয়েছিলেন। এরপর থেকে ১৯৯১ সাল পর্যন্ত একাধারে আন্তর্জাতিক ক্রিকেট খেলেছিলেন তিনি।
তিনি তার সহযোগী উদ্বোধনী ব্যাটসম্যান ডেসমন্ড হেইন্সকে সঙ্গে নিয়ে উদ্বোধনী জুটিতে গড়া অর্ধেক রানেই সফলকাম হয়েছিলেন। এ দু’জন সর্বমোট ৬,৪৮২ রান তুলেছিলেন যা টেস্ট ক্রিকেটের ইতিহাসে সর্বোচ্চ রানের জুটি হিসেবে স্বীকৃতি পেয়েছে।
সাফল্যগাঁথা
তিনি ১৯৮৪ সালে ইংল্যান্ড ক্রিকেট দলের বিরুদ্ধে দুইটি ডাবল সেঞ্চুরি করেন। গ্রীষ্মকালীন ঐ সফরে ওয়েস্ট ইন্ডিজ ক্রিকেট দলটি ৫-০ ব্যবধানে টেস্ট সিরিজ জয় করেছিল। পরবর্তীকালে ঐ সিরিজটি ব্ল্যাকওয়াশ নামে পরিচিতি পায়।
জুন, ১৯৮৪ সালে লর্ডসে অনুষ্ঠিত ২য় টেস্টে তিনি ২১৪ রান করেছিলেন। এরপর জুলাই, ১৯৮৪ সালে ওল্ড ট্রাফোর্ডে অনুষ্ঠিত ৪র্থ টেস্টের পঞ্চম দিবসেও তিনি ডাবল সেঞ্চুরি হিসেবে ২২৩ রান করেন। এটি ছিল ওয়েস্ট ইন্ডিজের সেরা ইনিংসগুলোর অন্যতম ও প্রথম যা শেষদিনে সফলতমভাবে ৩৪২ রান করে টপকিয়ে বিজয়ী হয়েছিল। স্মর্তব্য যে, লর্ডসেও দলটি সর্বোচ্চ রান তাড়া করে জয়লাভ করেছিল।
টেস্ট ও একদিনের আন্তর্জাতিকে বার্বাডিয়ানদের মধ্য দ্বিতীয় সর্বোচ্চ রান সংগ্রহকারীর ভূমিকায় অবতীর্ণ হয়েছেন গর্ডন গ্রীনিজ।
প্রশিক্ষক
গর্ডন গ্রীনিজ খেলাধূলায় প্রশিক্ষণের মাধ্যমে তার অপূর্ব দক্ষতা ও ক্রীড়াশৈলী উপহার দিয়েছেন। ১৯৯৭ সালে তিনি বাংলাদেশ জাতীয় ক্রিকেট দলের প্রশিক্ষক বা কোচ হিসেবে মনোনীত হয়েছিলেন। তার অসাধারণ দিক-নির্দেশনার ফলে ঐ বছরই আইসিসি ট্রফিতে চ্যাম্পিয়ন হয় বাংলাদেশ জাতীয় ক্রিকেট দল। একই সাথে দলটি ১৯৯৯ সালে প্রথমবারের মতো বিশ্বকাপ ক্রিকেটে অংশগ্রহণের যোগ্যতা অর্জনে সক্ষমতা দেখায়।
সম্মাননা
১৯৭৭ সালে উইজডেন কর্তৃক অন্যতম বর্ষসেরা ক্রিকেটাররূপে মনোনীত হন।
১৯৯৭ সালে বাংলাদেশ জাতীয় ক্রিকেট দলকে যথোপযুক্ত প্রশিক্ষণ ও পরিচালনা করার মাধ্যমে দলটিকে আইসিসি ট্রফি জয়ে অসামান্য ভূমিকা পালন করেন তিনি। এর ফলস্বরূপ তৎকালীন বাংলাদেশ সরকারের পক্ষ থেকে তাকে বাংলাদেশের সম্মানিত নাগরিকত্ব প্রদান করা হয়।
এছাড়াও তিনি ১৯৯৯ সালের ক্রিকেট বিশ্বকাপে কোচের দায়িত্ব পালন করেন। বিশ্বকাপ ক্রিকেটের পর ঘটনাক্রমে ২৬ জুন, ২০০০ সালে বাংলাদেশ জাতীয় ক্রিকেট দল পূর্ববর্তী সময়ে তাদের অসামান্য ক্রীড়ানৈপুণ্যের দরুন টেস্টখেলুড়ে দলের বিরল মর্যাদা লাভ করে।
২০০৯ সালে আইসিসি’র ক্রিকেট হল অব ফেমের উদ্বোধনী তালিকায় ৫৫জনের একজন মনোনীত হন।
কাশিয়ানী উপজেলা
কাশিয়ানী বাংলাদেশের গোপালগঞ্জ জেলার অন্তর্গত একটি উপজেলা। এই উপজেলার আয়তন- ৩০০ ব:কি:মি:।
অবস্থান ও আয়তন
কাশিয়ানী উপজেলা ৩০০১৪' উত্তর অক্ষাংশ এবং ৮৯০১২' পূর্ব দ্রাঘিমাংশে অবস্থিত। কাশিয়ানী উপজেলার উত্তরে ফরিদপুর জেলার বোয়ালমারী উপজেলা, দক্ষিণে গোপালগঞ্জ সদর উপজেলা, পূর্বে মুকসুদপুর উপজেলা ও গোপালগঞ্জ সদর উপজেলা, পশ্চিমে নড়াইল জেলার লোহাগড়া উপজেলা ও ফরিদপুর জেলার আলফাডাঙা উপজেলা। মধুমতি নদী ও চন্দনা-বারাশিয়া নদী ও বারাসাতের খাল কাশিয়ানীকে অন্য উপজেলা হতে পৃথক করেছে।
প্রশাসনিক এলাকা
কাশিয়ানী উপজেলায় মোট ১৪ ইউনিয়ন ও ১৫৩ টি মৌজা আছে।
ইউনিয়নসমূহ
ইতিহাস
এককালের একটি বিখ্যাত গ্রাম। এখন গোপালগঞ্জ জেলার একটি উপজেলা। কাশিয়ানী-ভাটিয়াপাড়া রেলপথ এই উপজেলার যোগাযোগের একটি বড় মাধ্যম। মধুমতি নদী এবং বারাশিয়া নদীও এই উপজেলার মূখ্য নৌপথ। নওয়াব আলীবর্দি খাঁর আমলে এই গ্রামের জমিদার ছিলেন বাবু দর্পনারায়ণ সেন। নিজ গ্রামে তিনি স্থাপন করেছিলেন কাশীনাথ দেবের ৫টি মূর্তি সহ ৫টি সুদৃশ্য মন্দির। কাশীনাথ দেবের নামানুসারে দর্পনারায়ণ সেনের গ্রামটির নাম হয়ে যায় কাশিয়ানী। অন্যমতে শোনা যায় যে, এ অঞ্চলে পূর্বে প্রচুর কাশফুল হতো, এজন্য এ উপজেলার নাম হযেছে কাশিয়ানী। ভটিয়াপাড়া ও ফুকরা মুক্তিযুদ্ধের স্মৃতি বিজড়িত স্থান, ওড়াকান্দি ঠাকুরবাড়ী সমধিক পরিচিত তীর্থস্থান। ১৯০৮ সালে মুকসুদপুরকে ভেঙ্গে কাশিয়ানী একটি সতন্ত্র থানা হিসেবে প্রতিষ্ঠিত হয়। ১৯৮৩ সালে কাশিয়ানী মানউন্নিত থানায় রম্নপান্তরিত হয়।
জনসংখ্যার উপাত্ত
জনসংখ্যা ২,২৮,৬৪৭ জন। ঘনত্ব- ৭৬২ জন (প্রতি ব:কি:মি:)৷
শিক্ষা প্রতিষ্ঠান
এই উপজেলার কিছু শিক্ষাপ্রতিষ্ঠান হলো:
নদনদী
কাশিয়ানী উপজেলায় তিনটি নদী আছে। সেগুলো হচ্ছে মধুমতি নদী,চন্দনা-বারাশিয়া নদী ও বাসারাতের খাল।
রেলপথ
গোবরা-কাশিয়ানী একক ডিজেল রেলপথ এই উপজেলার মধ্য দিয়ে গিয়েছে।
জলপথ
পশ্চিমভাগে অবস্থিত মধুমতি নদী-এ ওপর কালনা সেতু মধুমতি সেতু এর মাধ্যমে খুলনা বিভাগ-এর সাথে যুক্ত।
দর্শনীয় স্থান
সরকারি এস কে কলেজ (হিরন্য কান্দি)শতবর্ষী আম গাছ
বিদ্যুৎ কুমার রায়
বিদ্যুৎ কুমার রায় একজন বাংলাদেশী ভারোত্তোলক। তিনি ২০০৫ সালে জাতীয় ক্রীড়া পুরস্কার পান। ২০১৮ কমনওয়েলথ গেমসে বাংলাদেশ ভারোত্তোলক দলের প্রশিক্ষক ছিলেন।
কর্মজীবন
তার ২৭ বছরের খেলোয়াড়ী জীবনে তিনি ২০১২ কমনওয়েলথ ওয়েটলিফটিং চ্যাম্পিয়নশিপ এবং দক্ষিণ এশিয়ান ওয়েটলিফটিং চ্যাম্পিয়নশিপে রৌপ্য পদক লাভ করেন। ১৯৯৫, ১৯৯৯ এবং ২০০৪ দক্ষিণ এশীয় গেমসে ব্রোঞ্জ পদক লাভ করেন।
কিরণ মণ্ডল
কিরণ মণ্ডল একজন উত্তরাখণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মণ্ডল উধম সিং নগর জেলার সীতরগঞ্জ নির্বাচনী এলাকা থেকে উত্তরাখণ্ড বিধানসভার সদস্য।
অ্যাস্টোরিয়া (রেকর্ডিং স্টুডিও)
প্রারম্ভিক ইতিহাস
নৌকাটি ১৯১১ সালে গীতিমঞ্চ পরিচালক ফ্রেড কার্নোর জন্য তৈরি করা হয়েছিল, যিনি নদীর তীরে সেরা হাউসবোটটি স্থায়ীভাবে তার হোটেল, ট্যাগস দ্বীপের কার্সিনোর পাশে রাখতে চেয়েছিলেন। তিনি এটি ডিজাইন করেছেন যাতে একটি সম্পূর্ণ ৯০-পিস অর্কেস্ট্রা বাজানো যায়।
সাহাব উদ্দিন আহমেদ
সাহাব উদ্দিন আহমেদ হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় জলেশ্বর বিধানসভা কেন্দ্রের বিধায়ক হিসেবে দায়িত্ব পালন করছেন।
জিনা লল্লোব্রিজিদা
লুইজিনা "জিনা" লল্লোব্রিজিদা (Luigina "Gina" Lollobrigida; জন্ম: ৪ জুলাই ১৯২৭) হলেন একজন ইতালীয় অভিনেত্রী, আলোকচিত্র সাংবাদিক ও ভাস্কর। তিনি ১৯৫০-এর দশক থেকে ১৯৬০-এর দশকের শুরু পর্যন্ত অন্যতম সেরা ইউরোপীয় অভিনেত্রী ছিলেন এবং এই সময়ে তিনি আন্তর্জাতিক যৌন আবেদনের প্রতীক হয়ে ওঠেন।
চলচ্চিত্র কর্মজীবনের পড়তিকালীন তিনি আলোকচিত্র সাংবাদিক ও ভাস্কর হিসেবে তার দ্বিতীয় কর্মজীবন শুরু করেন। ১৯৭০-এর দশকে তিনি ফিদেল কাস্ত্রোর সাক্ষাৎকার গ্রহণের সুযোগ পান। তিনি ইতালীয় ও ইতালীয় মার্কিন বিভিন্ন সমস্যায় সক্রিয় কর্মী হিসেবে, বিশেষ করে ন্যাশনাল ইতালিয়ান আমেরিকান ফাউন্ডেশনের হয়ে, কাজ করেন। ২০০৮ সালে প্রতিষ্ঠানটির বার্ষিক আয়োজনে তাকে এনআইএএফ আজীবন সম্মাননা পুরস্কার প্রদান করা হয়।
প্রারম্ভিক জীবন
লুইজিয়া লল্লোব্রিজিদা ১৯২৭ সালের ৪ঠা জুলাই ইতালির সুবিয়াকো শহরের জন্মগ্রহণ করেন। তার পিতা একজন আসবাবপত্র প্রস্তুতকারক ছিলেন। তার তিন বোন ছিল, তারা হলেন জুলিয়ানা (জ. ১৯২৪), মারিয়া (জ. ১৯২৯) ও ফেরনান্দা (১৯৩০-২০১১)। তরুণ বয়সে লল্লোব্রিজিদা মডেলিং করতেন এবং কয়েকটি সুন্দরী প্রতিযোগিতায় অংশগ্রহণ করেন। এই সময়ে তিনি কয়েকটি ইতালীয় চলচ্চিত্র ছোট চরিত্রে অভিনয় করেন।
১৯৪৫ সালে ১৮ বছর বয়সে তিনি মন্তে কাস্তেল্লো দি ভিবিওর তিয়াত্রো দেল্লা কনকর্দিয়ায় এদুয়ার্দো স্কারপেত্তার সান্তারেল্লিনা নাটকে অভিনয় করেন।
১৯৪৭ সালে লল্লোব্রিজিদা মিস ইতালিয়া সুন্দরী প্রতিযোগিতায় অংশগ্রহণ করে তৃতীয় স্থান অধিকার করেন, যার ফলে তিনি জাতীয় পরিসরে পরিচিতি অর্জন করেন।
কর্মজীবন
১৯৫৩ সালে লল্লোব্রিজিদার অভিনীত পানে, আমোরে এ ফান্তাসিয়া চলচ্চিত্রটি বক্স অফিসে সফলতা অর্জন করে। তিনি এই চলচ্চিত্রে অভিনয় করে শ্রেষ্ঠ অভিনেত্রী বিভাগে নাস্ত্রো দারজেন্তো লাভ করেন এবং শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন। এরপর তিনি লা প্রোভিনচিয়ালে (১৯৫৩) ও লা রোমানা (১৯৫৪) চলচ্চিত্রে অভিনয় করেন।
তিনি লা দোন্নো পিউ বেল্লা দেল মোন্দো (১৯৫৫) চলচ্চিত্রে অভিনয় করে শ্রেষ্ঠ অভিনেত্রী বিভাগে তার প্রথম দাভিদ দি দোনাতেল্লো লাভ করেন। এই চলচ্চিত্রে তিনি ইতালীয় সোপরানো লিনা কাভালিয়েরির চরিত্রে অভিনয় করেন, এবং নিজের কণ্ঠে কয়েকটি তোস্কা গান।
তিনি ১৯৬২ সালে স্টিফেন বয়েডের বিপরীতে জঁ দেলানয়ের পরিচালনায় ভেনেরে ইমপেরিয়েলে (১৯৬২) চলচ্চিত্রে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে নাস্ত্রো দারজেন্তো ও দাভিদ দি দোনাতেল্লো লাভ করেন। এরপর তিনি শন কনারির বিপরীতে ওম্যান অব স্ট্র (১৯৬৪), রক হাডসনের বিপরীতে স্ট্রেঞ্জ বেডফেলোস (১৯৬৫) ও অ্যালেক গিনেসের বিপরীতে হোটেল পারাদিজো (১৯৬৬) চলচ্চিত্রে অভিনয় করেন।
তিনি শেলি উইন্টার্স, ফিল সিলভার্স, পিটার লফোর্ড ও টেলি স্যাভালাসের সাথে বোনা সেরা, মিসেস ক্যাম্পবেল (১৯৬৮) চলচ্চিত্র অভিনয় করেন। এই কাজের জন্য তিনি গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে তার তৃতীয় দাভিদ দি দোনাতেল্লো লাভ করেন।
রেমকো পাসভীর
রেমকো জুরিয়ান পাসভীর (জন্ম ৮ নভেম্বর ১৯৮৩) হলেন একজন ওলন্দাজ পেশাদার ফুটবলার যিনি এরেডিভিসি ক্লাব অ্যাজাক্স এবং নেদারল্যান্ডস জাতীয় দলের হয়ে গোলরক্ষক হিসেবে খেলেন।
আন্তর্জাতিক ক্যারিয়ার
পাসভীর নেদারল্যান্ডস দলের অংশ ছিলেন যেটি পর্তুগালে ২০০৬ উয়েফা ইউরোপীয় অনূর্ধ্ব-২১ চ্যাম্পিয়নশিপ জিতেছিল। ২২ সেপ্টেম্বর ২০২২-এ, পাসভীর ২০২২-২৩ উয়েফা নেশনস লিগের ম্যাচে পোল্যান্ডের বিরুদ্ধে স্টার্টার হিসেবে নেদারল্যান্ডসের হয়ে অভিষেক করেন। ৩৮ বছর বয়সে, ২০১০ সালে (৩৯ বছর বয়সী) স্যান্ডার বোশকারের পরে তিনি ওলন্দাজ জাতীয় দলের হয়ে অভিষেক হওয়া দ্বিতীয় সর্বোচ্চ বয়স্ক খেলোয়াড় ছিলেন।
অ্যাডোবি প্রিমিয়ার
থাম্ব|Premiere Pro CC logoঅ্যাডোবি প্রিমিয়ার প্রো একটি টাইমলাইন (Timeline) ভিত্তিক ভিডিও এডিটিং সফটওয়্যার অ্যাপ্লিকেশন যা অ্যাডোব সিস্টেমস উন্নয়ন করেছে এবং অ্যাডোবি ক্রিয়েটিভ ক্লাউড লাইসেন্সিং প্রোগ্রামের অংশ হিসাবে প্রকাশিত। এটি ২০০৩ সালে প্রথম চালু হয়েছিল তবে অ্যাডোব প্রিমিয়ার প্রো এর উত্তরসূরি অ্যাডোব প্রিমিয়ার (১৯৯১) সালে প্রথম চালু হয়েছিল। এটি পেশাদার ভিডিও সম্পাদনার ক্ষেত্রে পরিচিতি পেলেও অ্যাডোব সিস্টেমস এর আরেকটি সফটওয়্যার অ্যাডোবি প্রিমিয়ার এলিমেন্টস সাধারণ গ্রাহককে লক্ষ্য করে বিক্রি করা হয়।
সিএনএন হ'ল অ্যাডোব প্রিমিয়ার প্রো এর প্রথম দিকের গ্রহণকারী এছাড়াও, 2007 সালে, বিবিসির কয়েকটি বিভাগ প্রিমিয়ার প্রো গ্রহণ করেছিল। এটি ডেডপুল, গন গার্ল, ক্যাপ্টেন আবু রায়েদ এবং সম্প্রতি টার্মিনেটর: ডার্ক ফ্যাট এবং দানব, এবং ম্যাডোনার কনফেশনেশন ট্যুরের মতো অন্যান্য স্থানগুলির মতো বৈশিষ্ট্যযুক্ত চলচ্চিত্রগুলি সম্পাদনা করতে ব্যবহৃত হয়েছে।
রাইনিঅগনাথা
রাইনিঅগনাথা হিরস্টি (Rhyniognatha hirsti) হল পৃথিবীর এখন পর্যন্ত জানা সবচাইতে পুরোনো কীট। পৃথিবীর প্রথম স্থলজ বাস্তুসংস্থানগুলো যখন গঠিত হচ্ছিল, সেই সময়ে, প্রায় ৪০০ মিলিয়ন বছর পূর্বে ডেভোনিয়ান পিরিয়ডের বা যুগের প্রথমভাগে এটি আবির্ভূত হয়েছিল।
প্রমাণ
রাইন চার্টের একটি ভাগে সংরক্ষিত নমুনার মস্তকের অংশটি ১৯১৯ সালে শ্রদ্ধাভাজন ডব্লিউ. ক্রেন সংগ্রহ করেন এবং এস. হির্স্ট, এস. মলিক এবং ডি. জে. স্কউরফিল্ডের কাছে হস্তান্তর করেন। হির্স্ট এবং মলিক ১৯২৬ সালে একটি প্রতিবেদন প্রকাশ করেন। প্রতিবেদনে তারা Rhyniella praecursor এর বর্ণনা দেন যা স্প্রিংটেইল বলে পরিচিত। রাইনিঅগনাথার মস্তকসহ আরোও কয়েকটি খন্ডকেও তারা R. praecursor বলে বর্ণনা করেন এবং এই নমুনাকে “অনুমিত শূককীট” বলে বিবৃতি দেন। ১৯২৮ সালে কীটতত্ত্ববিদ রবিন জে. টিলইয়ার্ড নমুনাটিকে একটি ভিন্ন প্রজাতি বলে সঠিকভাবে সনাক্ত করেন এবং Rhyniognatha hirsti হিসেবে পুনরায় নামকরণ করেন। পরবর্তীতে ডি. জে. স্কউরফিল্ড এটিকে লন্ডনের ন্যাচারাল হিস্টরি মিউজিয়ামে দান করে দেন। বর্তমানে এটি সেখানে অণুবীক্ষণ স্লাইডে প্রদর্শন করা হচ্ছে। বিজ্ঞানীরা এই নমুনা থেকে তেমন কোনো তথ্য পাননি, তবে চোয়ালের গঠন দেখে তারা মনে করে এটি সম্ভবত পাখাওয়ালা ছিল।
পাখনা
এঞ্জেল এবং গ্রিমাল্ডি (২০০৪) দেখান যে পাখাওয়ালা পতঙ্গের অনেক বৈশিষ্ট্য নিয়ে R. hirsti প্রথমদিককার কীট হিসেবে আবির্ভূত হয়েছিল। এর মানে হতে পারে এই- R. hirsti ইতোপূর্বেই পাখনা ধারণ করতো।
করণ মহারা
করণ মহারা  (জন্ম: ১২ জুলাই ১৯৭২) উত্তরাখণ্ডের একজন ভারতীয় রাজনীতিবিদ এবং উত্তরাখণ্ড বিধানসভার দুই মেয়াদী সদস্য। মহারাণী রাণীক্ষেত বিধানসভা কেন্দ্রের প্রতিনিধিত্ব করেন।
গত বিধানসভা নির্বাচনে তিনি বিজেপির প্রাক্তন উত্তরাখণ্ড প্রদেশের সভাপতি অজয় ভাটকে পরাজিত করেছিলেন। এখন তিনি উত্তরাখণ্ড বিধানসভায় বিরোধী দলীয় উপ-নেতা।
ইন্টারনেট পতিতাবৃত্তি
ইন্টারনেট পতিতাবৃত্তির জন্য যোগাযোগের একটি পছন্দের পদ্ধতি হয়ে উঠেছে, কারণ গ্রাহক এবং পতিতারা গ্রেপ্তার বা আক্রমণের জন্য কম ঝুঁকিপূর্ণ এবং এর সুবিধার জন্য।
ইন্টারনেট বিজ্ঞাপনের উত্স
বিংশ শতাব্দীর শেষার্ধে, বেশিরভাগ পথ পতিতাবৃত্তির বিজ্ঞাপন স্থানীয়ভাবে প্রিন্টেড প্রেসে বা পোস্টকার্ডে ব্যক্তিগত বিজ্ঞাপন ব্যবহার করে বাণিজ্যিক প্রাঙ্গনে যেমন নিউজ এজেন্টের দোকানের জানালায় প্রচার করা হতো। যেহেতু পতিতাবৃত্তির সরাসরি উল্লেখ গ্রহণযোগ্য ছিল না, বিজ্ঞাপনগুলি সাবধানে উচ্চারিত হতো যেমন বিক্রয়ের জন্য বড় বুক। বড় শহরগুলিতে, টার্ট কার্ডগুলি টেলিফোন বাক্সে স্থাপন করা হতো।
২০০০ সাল নাগাদ, ইন্টারনেট, এবং এতে প্রবেশাধিকার যথেষ্ট পরিমাণে বৃদ্ধি পেয়েছিল যৌন শিল্পের কেউ কেউ একে একটি বিপণনের হাতিয়ার হিসেবে দেখতে শুরু করলেন। ইন্টারনেটের ব্যবহার পরবর্তীকালে যেমন বেড়েছে, তেমনি যৌন শিল্পেও এর ব্যবহার বেড়েছে।
২০০৭ সালে হ্যারিয়েট হারম্যান, তৎকালীন যুক্তরাজ্যের নারী বিষয়ক মন্ত্রী, নিউজপেপার সোসাইটি, স্থানীয় সংবাদপত্রের প্রতিনিধিত্বকারী বাণিজ্য সংস্থাকে যৌন পরিষেবার বিজ্ঞাপন না দেওয়ার জন্য চাপ দেন। ফলস্বরূপ, সমিতি ২০০৮ সালে সদস্যদের জন্য তার নির্দেশিকা আপডেট করে, কার্যকরভাবে এই ধরনের বিজ্ঞাপন নিষিদ্ধ করে। যেহেতু স্থানীয় সংবাদপত্রের সংখ্যাগরিষ্ঠ সদস্য ছিল, এই নিষেধাজ্ঞা ইন্টারনেট বিজ্ঞাপনের দিকে অগ্রসর হয়।
জ্যোতির্বৈজ্ঞানিক শব্দভাণ্ডার
জ্যোতির্বিজ্ঞানে মহাজাগতিক বস্তু এবং পৃথিবীর বায়ুমণ্ডলের বাইরে উদ্ভূত জ্যোতির্বৈজ্ঞানিক প্রপঞ্চসমূহ নিয়ে আলোচনা করা হয়। জ্যোতির্বিজ্ঞান সংক্রান্ত শব্দসমূহের সংখ্যা প্রচুর এবং এগুলো নিয়ে হরহামেশাই ভিন্ন ভিন্ন বা ভুল অর্থ (jargon) তৈরি হওয়ার ঘটনা ঘটে। জ্যোতির্বৈজ্ঞানিক শব্দভাণ্ডারে জ্যোতির্বিজ্ঞান, বিশ্বতত্ত্ব এবং এদের উপশাখা ও ক্ষেত্র সংক্রান্ত শর্ত ও ধারণা তথা শব্দসমূহের অর্থ ও সংজ্ঞা নিয়ে আলোচনা করা হয়। এই নিবন্ধে উক্ত শব্দসমূহের বাংলা পরিভাষা ও সংজ্ঞা তালিকাবদ্ধ করা হল।
ই
ইউরেনাস - Uranus: সৌরজগতের সপ্তম এবং আকারের বিচারে তৃতীয় বৃহত্তম গ্রহ।
ব
বর্ণাপেরন-Chromatic aberration:
ইন্টারনেট পতিতাবৃত্তি
ইন্টারনেট বিজ্ঞাপনের উত্স
নেদারল্যান্ডে, পতিতাদের গ্রাহক নিয়োগের জন্য একটি প্ল্যাটফর্ম হিসাবে ২০১০-এর দশকের মাঝামাঝি নাগাদ ইন্টারনেটের গুরুত্ব বেড়ে যায়, এসকর্ট কর্মীরা অনলাইনে তাদের মোবাইল টেলিফোন নম্বরের বিজ্ঞাপন দেয়া শুরু করে।
এপালজিওরিঙ্কোস ফ্রেনাটুম
এপালজিওরিঙ্কোস ফ্রেনাটুম (বৈজ্ঞানিক নাম: Epalzeorhynchos frenatum) বা রেইনবো শার্ক হল সাইপ্রিনিডি (Cyprinidae) পরিবারের অন্তর্ভুক্ত দক্ষিণ-পূর্ব এশিয়ার মিঠা পানির মাছের একটি প্রজাতি। এটি রুবি শার্ক, লাল ফিন শার্ক, রেইনবো শার্ক, সাদা ফিন শার্ক ইত্যাদি নামেও পরিচিত। এটি অ্যাকুরিয়ামে চাষের জন্য একটি জনপ্রিয় মাছের প্রজাতি। এরা সাধারণত অর্ধ-আক্রমণাত্মক অ্যাকুরিয়ামের মাছ।
বাসস্থান
এপালজিওরিঙ্কোস ফ্রেনাটুমের আদিনিবাস ইন্দো চীনের মেকং, চাও ফ্রায়া, জে ব্যাংফাই এবং মেকলং-এর অববাহিকায়। এরা নদীর তলদেশের বালুময় স্তর সহ জলে বাস করে এবং ঋতু অনুসারে প্লাবিত স্থানে স্থানান্তরিত হয়।
খাদ্য
এরা সাধারণত শেওলা ও প্লাংকটন খায় এবং অ্যাকুরিয়ামে থাকা অবস্থায় রেডিফিড খেয়ে থাকে।
বিবরণ
এপালজিওরিঙ্কোস ফ্রেনাটুম সাধারণত তিনটি রঙের হয়। দীর্ঘায়িত কালো, গাঢ় নীল এবং উজ্জ্বল নীল রঙের। এদের থুতনি নির্দেশিত, পেট সমতল। পাখনা লাল ও কমলা-লাল বর্ণের। মহিলাদের তুলনায়, পুরুষ এপালজিওরিঙ্কোস ফ্রেনাটুমের টেলফিন বরাবর কালো রেখা সহ পাতলা দেহ থাকে। পুরুষ মাছের রঙ উজ্জ্বল এবং ৬ ইঞ্চি বা ১৫ সে.মি. পর্যন্ত লম্বা হয়।
বৈচিত্র্য
অ্যালবিনো এপালজিওরিঙ্কোস ফ্রেনাটুম বা অ্যালবিনো রেড ফিন শার্কমিনোর শরীর সাদা এবং পাখনা লাল/কমলা বর্ণের হয়। এরা মেজাজ ও চেহারাতে সাধারণ এপালজিওরিঙ্কোস ফ্রেনাটুমের সাথে ঘনিষ্ঠভাবে সাদৃশ্যপূর্ণ। এগুলিকে কখনও কখনও ই. মুনেন্স হিসাবে উল্লেখ করা হয়েছে, তবে এটি একটি পৃথক প্রজাতি যা খুব কমই অ্যাকোয়ারিয়াম ব্যবসায় প্রবেশ করে।
স্বভাব
এপালজিওরিঙ্কোস ফ্রেনাটুম অ্যাকুরিয়ামের নিচের দিকে অবস্থান করে এবং অ্যাকুরিয়ামের সারফেস পরিষ্কার রাখে। নিচের এবং মধ্যের স্তরের মাছ হওয়ায় এরা অন্য মাছের অবশিষ্ট খাবার গ্রহণ করে, তবে উপরিভাগে বেড়ে ওঠা শেওলাও খেয়ে থাকে। এরা বন্য অঞ্চলে তাদের নিজস্ব প্রজাতির সাথে শান্তিপূর্ণ আচরণ করে তবে অ্যাকুরিয়ামে একসাথে রাখলে একে অপরের সাথে আক্রমনাত্মক হিসেবে পরিচিত। হুমকি প্রদর্শন এবং মারামারি ঘটতে পারে। এই লড়াইয়ের আচরণের মধ্যে মাথা এবং লেজ কাটা, এবং কামড়ানোও জড়িত।এটি প্রজনন কঠিন করে তোলে।
ট্যাংকের প্রয়োজনীয়তা
একটি প্রাপ্তবয়স্ক রেইনবো শার্ক 24 থেকে 27 °C (75 এবং 81 °F) এর মধ্যের তাপমাত্রা সহ নিরপেক্ষ pH রেঞ্জে (6 থেকে 8 pH)।
ট্যাংকমেট
রেইনবো শার্ক '''বার্বস ও রেইনবো ফিশের সাথে অ্যাকুরিয়ামে থাকতে পারে যারা ট্যাংকের উপরে এবং মধ্য স্তরের মাছ। এছাড়া ছোট আকারের মাছ রেইনবো শার্কের সাথে থাকতে পারে না। কারণ রেইনবো শার্ক তাদের তাড়া করে ভয় দেখাতে পারে।
প্রজনন
অ্যাকুরিয়াম সেটিংয়ে রেইনবো শার্কের প্রজনন কঠিন।দক্ষিণ-পূর্ব এশিয়ার বাণিজ্যিক খামারগুলিতে বড় সংখ্যার বংশবৃদ্ধি করা হয়।
হিমেশ খারকওয়াল
হিমেশ খারকওয়াল উত্তরাখণ্ডের একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য।
২০১২ সালে তিনি উত্তরাখণ্ডের চম্পাওয়াত জেলার চম্পাবত বিধানসভা কেন্দ্র থেকে নির্বাচিত হয়েছিলেন।
ঘূর্ণিঝড় মেঘ
ঘূর্ণিঝড় মেঘ একটি ক্রান্তীয় ঘূর্ণিঝড় যা ২০১৫ সালে সংঘটিত হয়। এটি ইয়েমেনে আঘাতকারী সবথেকে বাজে ঝড় যা সকত্রা দ্বীপে আঘাত হানে। এই একই দ্বীপে ঘূর্ণিঝড় চপলা এর আগে আঘাত হানে। ঘূর্ণিঝড় মেঘ ৫ নভেম্বর পূর্ব আরব সাগরে গঠিত হয়ে ঘূর্ণিঝড় চপলার পথ অনুসরণ করে। ঝড়টি উত্তরে সরে গিয়ে পশ্চিমে চলা শুরু করে এবং উষ্ণপানির তাপমাত্রায় শক্তিশালী হয়ে ওঠে। সাত নভেম্বর কেন্দ্রে চোখ গঠন করে পরিপক্ব ঘূর্ণিঝড়ে রূপ নেয়। এটা দ্রুত সকুত্রার উত্তর উপকূলে আঘাত হানে।
নামকরণ
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘ঘূর্ণিঝড় মেঘ’। ঘূর্ণিঝড় মেঘ নামটি প্রস্তাবকারী দেশ হচ্ছে ভারত।
বর্ণনা
মেঘ এমনই সময়ে আঘাত করে যখন সকুত্রার অধিবাসীরা পূর্ববর্তী সাইক্লোন চপলার কারণে নিরাপদ আশ্রয় থেকে ফিরতে শুরু করেছে। ভারী বর্ষণ এবং তীব্র বায়ুপ্রবাহে ৫০০ বাড়ি ধ্বংস এবং প্রায় ৩০০০ ঘরবাড়ি ক্ষতিগ্রস্ত হয়। ঝড়ে ৭৫০ টি মাছধরার নৌকা ক্ষতিগ্রস্ত হয় এবং দ্বীপবাসী বিদ্যুৎ সংকট দেখা দেয়। সকুত্রা দ্বীপের ১৮ জন মারা যায় এবং ৬০ জন আহত হয়। ক্ষতিগ্রস্ত দ্বীপের সহায়তায় আন্তর্জাতিক সম্প্রদায় রিলিফ পণ্য এবং স্বাস্থ্যকর্মীর দল প্রেরণ করে। মেঘের কারণে উত্তর সোমালিয়ায় বজ্রবৃষ্টি হয় ফলে গবাদি পশু মারা যায় এবং অনেক শিক্ষাপ্রতিষ্ঠান ক্ষতিগ্রস্ত হয়। সবশেষে ঝড়টি ইয়েমেনে ক্ষুদ্রবৃষ্টির মাধ্যমে ঝরে পড়ে।
সিংহিকা
সিংহিকা (सिंहिका, ) হল হিন্দুধর্মে একজন হিন্দু দেবী ও রাক্ষসী। তাকে রামায়ণে হনুমান ও বানরের শত্রু হিসাবে দেখা যায়।
কিংবদন্তি
রামায়ণে, মৈনাকের সাথে সাক্ষাতের পর, যখন হনুমান সাগর পাড়ি দিয়ে রাক্ষস-রাজা রাবণের রাজ্য লঙ্কায় যাচ্ছিলেন। সমুদ্রে লুকিয়ে ছিল সিংহিকা। এমনকি যখন তিনি মাথার উপর দিয়ে উড়ে গেলেন, তিনি তার জাদু দিয়ে হনুমানের ছায়া বন্দী করলেন। একটি বিবরণ অনুসারে, সুগ্রীব দ্বারা এই প্রাণী সম্পর্কে পূর্বে সতর্ক করা হয়েছিল, তিনি তার আকার প্রসারিত করেছিলেন এবং যখন তিনি তার অনুসরণ করেছিলেন তখন তিনি তার দুর্বলতা পর্যবেক্ষণ করেছিলেন। তিনি নিজেকে ছোট করলেন এবং তাকে তাকে গিলে ফেলার অনুমতি দিলেন, তাকে ভিতর থেকে ছিঁড়ে ফেললেন, আবার যাত্রা শুরু করার আগে তাকে হত্যা করলেন। অন্যান্য বিবরণে, তিনি কেবল তাকে লাথি মেরে হত্যা করেছিলেন।
মুকরিন বিন আবদুল আজিজ
মুকরিন বিন আবদুল আজিজ (مقرن بن عبدالعزيز آل سعود; জন্মঃ ১৫ সেপ্টেম্বর ১৯৪৫) সৌদি আরবের সাবেক যুবরাজ ছিলেন। তিনি ২০০৫ সাল থেকে ২০১২ সাল পর্যন্ত সৌদি গোয়েন্দা সংস্থার মহাপরিচালক হিসেবে দায়িত্বপালন করেছেন। ২০১২ সালের জুলাই মাসে তিনি মন্ত্রীর মর্যাদায় বাদশাহ আবদুল্লাহর উপদেষ্টা ও বিশেষ দূত নিযুক্ত হয়েছিলেন। ২০১৩ সালের ১ ফেব্রুয়ারি বাদশাহ আবদুল্লাহ তাকে দ্বিতীয় উপপ্রধানমন্ত্রী হিসেবে নিয়োগ দেন। ২০১৪ সালের ২৭ মার্চ তিনি উপযুবরাজ হিসেবে নিয়োগ পান। ২০১৫ সালের ২৩ জানুয়ারি বাদশাহ আবদুল্লাহর মৃত্যুর পর সালমান বাদশাহ এবং মুকরিন যুবরাজ ও প্রথম উপপ্রধানমন্ত্রী হন। ২০১৫ সালের ২৯ এপ্রিল সালমান তার পরিবর্তে মুহাম্মদ বিন নায়েফকে যুবরাজ নিযুক্ত করেন।
প্রারম্ভিক জীবন
মুকরিন বিন আবদুল আজিজ ১৯৪৫ সালের ১৫ সেপ্টেম্বর রিয়াদে জন্মগ্রহণ করেন। তার মা বারাকা আল ইয়ামানিয়া ছিলেন ইয়েমেনি বংশোদ্ভূত।
শিক্ষাজীবন
মুকরিন রিয়াদ মডেল ইনস্টিটিউটে লেখাপড়া করেছেন। এরপর তিনি ব্রিটেনের রয়েল এয়ার ফোর্স কলেজ ক্রানওয়েলে যোগ দেন। ১৯৬৮ সালে তিনি ফ্লাইট লেফটেন্যান্ট হিসেবে স্নাতক হন। যুক্তরাষ্ট্রে জেনারেল স্টাফ কোর্সে তিনি অংশ নিয়েছেন এবং ১৯৭৪ সালে ডিপ্লোমা অর্জন করেন।
কর্মজীবন
মুকরিন বিমানবাহিনীর একজন পাইলট ছিলেন। ১৯৬৫ সালে তিনি সৌদি রাজকীয় বিমানবাহিনীতে যোগ দেন। ১৯৭০ সালে তিনি বিমানবাহিনীর ২য় এয়ার স্কোয়াড্রনের কমান্ডার হন। ১৯৭৩ সাল থেকে ১৯৭৭ সাল পর্যন্ত তিনি সৌদি বিমানবাহিনির বিভিন্ন পদে দায়িত্বপালন করেছেন। এরপর তিনি এয়ার অপারেশন্সের পরিচালকের এডজুটেন্ট হন। পরবর্তীতে তিনি বিমানবাহিনির অপারেশন ও পরিকল্পনার প্রেসিডেন্ট হিসেবে পদন্নোতি পান। ১৯৮০ সালে তিনি বিমানবাহিনী ত্যাগ করেন।
গভর্নর
১৯৮০ ১৮ মার্চ বাদশাহ খালিদ বিন আবদুল আজিজ তাকে হাইল প্রদেশের গভর্নর নিয়োগ দেন। ১৯৯৯ সাল পর্যন্ত তিনি এই প্রদেশের গভর্নর ছিলেন। ১৯৯৯ সালের ২৪ নভেম্বর তিনি মদিনা প্রদেশের গভর্নর। ইতঃপূর্বে তার ভাই আবদুল মজিদ বিন আবদুল আজিজ মদিনার গভর্নর ছিলেন। বাদশাহ ফাহাদ তাকে মদিনা শহরের আধুনিকায়নের নির্দেশ দিয়েছিলেন। মুকরিন প্রত্যন্ত এলাকায় শিক্ষা ও স্বাস্থ্য সেবার ব্যবস্থা গড়ে তুলেছেন। গভর্নরের দায়িত্বপালনকালীন সময়ে তিনি ঐতিহ্যবাহী মূল্যবোধের পৃষ্ঠপোষকতা করেছেন। ২০০৫ সাল পর্যন্ত তিনি দায়িত্বপালন করেছেন। আবদুল আজিজ বিন মজিদ এরপর মদিনার গভর্নর হন।
গোয়েন্দা সংস্থার মহাপরিচালক
২০০৫ সালের ২২ অক্টোবর বাদশাহ আবদুল্লাহ তাকে গোয়েন্দা সংস্থা আল মুখাবারাত আল আমাহর মহাপরিচালক নিযুক্ত করেন।
তিনি জানান যে আলকায়েদার সাথে লড়াইয়ের জন্য সংস্থাকে পুনর্গঠন করা হবে। ২০১২ সালের ১৯ জুলাই তার স্থলে বন্দর বিন সুলতানকে নিযুক্ত করা হয়। একইসাথে তাকে মন্ত্রী মর্যাদার উপদেষ্টা ও বিশেষ দূত নিযুক্ত করার ঘোষণাও দেয়া হয়। দক্ষিণপূর্ব এশিয়া বিষয়ে তাকে দায়িত্ব দেয়া হয়েছিল।
কর্মকাণ্ড
গোয়েন্দা সংস্থার প্রধান থাকাকালে তিনি পাকিস্তানের রাজনীতিতে সক্রিয় ভূমিকা রেখেছেন। বেনজির ভুট্টো তাড়াতাড়ি দেশে ফিরে আসায় এবং ২০০৮ সালের আসন্ন নির্বাচনের কারণে নওয়াজ শরিফ ২০০৭ সালে মুকরিনের না ফেরার পরামর্শ সত্ত্বেও দেশে ফেরেন। তবে তাকে এরপর দ্রুত পাকিস্তান থেকে বের করে দেয়া হয়। মুকরিন জেদ্দা বিমানবন্দরে তাকে অভ্যর্থনা জানান। মুকরিন পাকিস্তানের রাজনৈতিক সমঝোতার সাথে জড়িত ছিলেন।
দ্বিতীয় উপপ্রধানমন্ত্রী ও উপযুবরাজ
২০১৩ সালের ১ ফেব্রুয়ারি বাদশাহ আবদুল্লাহ কর্তৃক মুকরিন দ্বিতীয় উপপ্রধানমন্ত্রী পদে নিযুক্ত হন। ইতঃপূর্বে ২০১১ সালের অক্টোবর থেকে এই পদ খালি ছিল। একই সাথে তিনি তার পূর্বোক্ত উপদেষ্টা ও বিশেষ দূতের পদেও বহাল থাকেন।
২০১৪ সালের ২৭ মার্চ জারিকৃত ফরমানে মুকরিনকে উপযুবরাজের পদ প্রদান করা হয়।
যুবরাজ
মুকরিন ২০১৫ সালের ২৩ জানুয়ারি যুবরাজ ও প্রথম উপপ্রধানমন্ত্রী হিসেবে নিযুক্ত হন। প্রায় তিনমাস পর ২৯ এপ্রিল মুহাম্মদ বিন নায়েফ যুবরাজ হন।
ব্যক্তিগত জীবন
মুকরিনের স্ত্রী আবতা বিনতে হামুদ আল রশিদ। মুকরিন মদিনার গভর্নর থাকাকালীন সময়ে তিনি মহিলা কাউন্সিলের প্রেসিডেন্ট ছিলেন। মুকরিনের চৌদ্দ সন্তান রয়েছে।
শ্রীখণ্ড রেলওয়ে স্টেশন
শ্রীখণ্ড রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীনে বর্ধমান-কাটোয়া লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার শ্রীখন্ডায় অবস্থিত।
ইতিহাস
১৯১৫ সালের ১ ডিসেম্বর, ম্যাকলিওডস লাইট রেলওয়ে (এমএলআর) বর্ধমান-কাটোয়া রেলওয়ে রুটে ন্যারো-গেজ লাইন স্থাপন করে। এই রেলওয়ে বিভাগটি ১৯৬৬ সালে পূর্ব রেলওয়ের কাছে হস্তান্তর করা হয়। ২০১০ সালে ব্রডগেজে রূপান্তরের কাজ শুরু হয়। বর্ধমান থেকে বালোগনা রেলওয়ে স্টেশনটি ২০১৪ সালে পুনরায় চালু করা হয়েছিল এবং ১২ জানুয়ারী ২০১৮ সালে বালগোনা থেকে কাটোয়া অংশটি জনসাধারণের জন্য সম্পূর্ণ হয়।
শর্শাদী শাহী মসজিদ
শর্শাদী শাহী মসজিদ চট্টগ্রাম বিভাগের ফেনী জেলার সদর উপজেলার শর্শাদী গ্রামে অবস্থিত। স্থানীয় ভাবে এটি তাকিয়াহ মসজিদ নামে পরিচিত। এছাড়া ফখরুদ্দীন মুবারক শাহ মসজিদ নামেও একে অনেকে চিনে থাকে।
অবস্থান
মসজিদটির অবস্থান ফেনী জেলার শর্শদী ইউনিয়নে। মহিপাল থেকে এই ইউনিয়নের দুরত্ব প্রায় ৪ কিলোমিটার।
ইতিহাস
ফখরুদ্দীন মুবারক শাহ ছিলেন বাংলার প্রথম স্বাধীন সুলতানাতের প্রতিষ্ঠাতা। তার শাসনাঞ্চলের রাজধানী ছিল সোঁনারগাঁও। কুমিল্লা, নোয়াখালী, সিলেট, ত্রিপুরা ও আরাকান রাজ্য জয়লাভের পর তিনি এইসকল অঞ্চলের জন্য একটি আলাদা রাজধানী করার প্রয়োজনীয়তা অনুভব করেন। আর এই দ্বিতীয় রাজধানী করেন ফেনীর শর্শদী অঞ্চলকে যা বর্তমানে একটি ইউনিয়ন। তার শাসনকালে তিনি বহু বাঁধ, মসজিদ, সমাধি প্রস্তুত করেন। এর মধ্যে এই মসজিদটি অন্যতম।
নির্মাণশৈলী
মসজিদটি মূলত চুন, সুরকি আর ইট দিয়ে তৈরি। এটির দেয়াল প্রায় ৫ ফুট পুরু। এটির দেয়ালে লতা-পাতার নানা কারুকার্য অঙ্কন করা হয়েছে। এটির ছাদে রয়েছে তিনটি গম্বুজ আর মাঝখানের গম্বুজটি আকারে বড়। বাংলাদেশে ৪৭টি মসজিদকে প্রত্নতত্ত্ব অধিদপ্তরের অধীনে নেওয়া হয়েছে। এর মধ্যে এই মসজিদটি অন্যতম।
শায়খুল হিন্দ মাওলানা মাহমুদ হাসান মেডিকেল কলেজ
শায়খুল হিন্দ মাওলানা মাহমুদ হাসান মেডিকেল কলেজ (সংক্ষেপে এস.এম.এম.এইচ. মেডিকেল কলেজ) ভারতের উত্তরপ্রদেশের সাহারানপুর জেলায় অবস্থিত একটি মেডিকেল কলেজ। পূর্বে এটিকে কাশীরাম মেডিকেল কলেজ বলা হত। এটি এমসিআই কর্তৃক পরিদর্শনের পর ২০১৫ সালে ১ম মৌলিক ব্যাচে ভর্তির অনুমতিপত্র দেওয়া হয়। ভারতের স্বাধীনতা সংগ্রামী মাহমুদ হাসান দেওবন্দির নামে কলেজটির নামকরণ করা হয়েছে, যিনি ‘শায়খুল হিন্দ’ নামে অধিক পরিচিত। ২০১৫ সাল থেকে ১০০ জন শিক্ষার্থী এম.বি.বি.এস. কোর্সে ভর্তির সুযোগ পায়। একক প্রতিযোগিতামূলক পরীক্ষার মাধ্যমে ১৫% সর্বভারতীয এবং বাকি ৮৫% রাজ্য কোটায় আসন পূরণ করা হয়।
স্পিডটেস্ট.নেট
স্পিডটেস্ট.নেট (Speedtest.net), Ookla দ্বারা Speedtest নামেও পরিচিত, হল একটি ওয়েব পরিষেবা যা ইন্টারনেট অ্যাক্সেস কর্মক্ষমতা মেট্রিক্সের বিনামূল্যে বিশ্লেষণ প্রদান করে, যেমন সংযোগ ডেটা রেট এবং লেটেন্সি । এটি Ookla-এর ফ্ল্যাগশিপ পণ্য, একটি ওয়েব টেস্টিং এবং নেটওয়ার্ক ডায়াগনস্টিক কোম্পানি যা ২০০৬ সালে প্রতিষ্ঠিত এবং সিয়াটল, ওয়াশিংটন, মার্কিন যুক্তরাষ্ট্রে অবস্থিত।
পরিষেবাটি একটি ইন্টারনেট সংযোগের ডেটা থ্রুপুট ( গতি ) এবং লেটেন্সি ( সংযোগ বিলম্ব ) পরিমাপ করে প্রায় ১১,০০০ ভৌগোলিকভাবে বিচ্ছুরিত সার্ভারগুলির একটির (আগস্ট ২০২১ অনুযায়ী)। প্রতিটি পরীক্ষা ডাউনলোডের দিকনির্দেশের জন্য ডেটা হার পরিমাপ করে, যেমন সার্ভার থেকে ব্যবহারকারীর কম্পিউটারে, এবং আপলোড ডেটা হার, অর্থাৎ ব্যবহারকারীর কম্পিউটার থেকে সার্ভারে। পরীক্ষাগুলি ব্যবহারকারীর ওয়েব ব্রাউজার বা অ্যাপের মধ্যে সঞ্চালিত হয়। , 21 বিলিয়ন গতির পরীক্ষা সম্পন্ন হয়েছে.
OSI মডেলের লেয়ার ৭-এ হাইপারটেক্সট ট্রান্সফার প্রোটোকল (HTTP) ব্যবহার করে আগে পরীক্ষা করা হয়েছিল। নির্ভুলতা আরও উন্নত করতে, Speedtest.net এখন সরাসরি ট্রান্সমিশন কন্ট্রোল প্রোটোকল (TCP) সকেটের মাধ্যমে পরীক্ষা করে এবং সার্ভার এবং ক্লায়েন্টদের মধ্যে যোগাযোগের জন্য একটি কাস্টম প্রোটোকল ব্যবহার করে।
সাইটটি পরীক্ষার ফলাফলের উপর ভিত্তি করে বিশদ পরিসংখ্যানও সরবরাহ করে। এই ডেটা বিশ্বজুড়ে ইন্টারনেট অ্যাক্সেস ডেটা হার বিশ্লেষণে অসংখ্য প্রকাশনা দ্বারা ব্যবহার করা হয়েছে।
ইতিহাস
Speedtest.net, Ookla-এর মালিক এবং অপারেটর 2006 সালে অংশীদার মাইক অ্যাপগার এবং ডগ সাটলস দ্বারা প্রতিষ্ঠিত হয়েছিল। সাটলস ওকলা নামটি প্রস্তাব করেছিলেন কারণ তিনি ইতিমধ্যেই তার পোষা বিড়ালের সম্মানে Ookla.com ডোমেন নামের মালিক ছিলেন, যার নামকরণ করা হয়েছিল টিভি সিরিজ থান্ডার দ্য বারবারিয়ানের একটি চরিত্রের জন্য।
2011 সাল পর্যন্ত, Ookla 80% মার্কেট শেয়ার দাবি করেছে এবং শীর্ষ 1000টি জনপ্রিয় ওয়েবসাইটগুলির মধ্যে একটি ছিল। সেই সময়ে, ওকলা তার রাজস্ব অর্জন করেছিল প্রাথমিকভাবে কাস্টম স্পিড টেস্ট এবং মালিকানাধীন টেস্টিং সফ্টওয়্যার লাইসেন্সের জন্য কোম্পানিগুলির দেওয়া ফি থেকে। ক্লায়েন্টদের মধ্যে CNN এবং Disney-র মতো মিডিয়া কোম্পানি এবং AT&T, Verizon, এবং CenturyLink-এর মতো টেলিযোগাযোগ প্রদানকারীকে অন্তর্ভুক্ত করা হয়েছে।
প্রযুক্তি
Speedtest.net-এর প্রযুক্তিটি Ookla NetGauge- এর মতোই, যা লাইসেন্সের ভিত্তিতে বিভিন্ন কোম্পানি এবং সংস্থাকে প্রদান করা হয়। Speedtest.net Mini ছিল Speedtest.net-এ ব্যবহৃত স্পিড টেস্ট প্রযুক্তির একটি বিনামূল্যে, স্ট্রাইপ-ডাউন ফ্ল্যাশ সংস্করণ যা ব্যবহারকারীরা তাদের নিজস্ব ওয়েব সার্ভারে চালাতে পারে, তবে এটি ২০১৬ সালে স্পিডটেস্ট কাস্টম, একটি HTML5-ভিত্তিক টুল দিয়ে প্রতিস্থাপিত হয়েছিল।
স্পিডটেস্ট মার্কেট রিপোর্ট
২০১৬ সালে, Speedtest বিভিন্ন দেশ এবং শহরের জন্য বাজারের প্রতিবেদন প্রকাশ করা শুরু করে, ISP এবং মোবাইল ক্যারিয়ারগুলির জন্য গত বছরের ডাউনলোড এবং আপলোড গতি সম্পর্কিত কাঁচা পরিসংখ্যান প্রদান করে। এটি বর্তমান আইএসপি এবং সংশ্লিষ্ট দেশের মোবাইল বাজারের বিশ্লেষণ এবং অঞ্চল এবং শহর দ্বারা ভাঙ্গন অন্তর্ভুক্ত করে। আইএসপি এবং মোবাইল ক্যারিয়ার তাদের ভৌগোলিক কর্মক্ষমতা দ্বারা র্যাঙ্ক করা হয়।
তথ্যসূত্র
<references group="" responsive="1">
গুনানন্দ দঙ্গওয়াল
গুনানন্দ দঙ্গওয়াল (১৯১৪/১৫ - ২০০০) যিনি তাঁর নোম দে প্লুম পথিক দ্বারা বেশি পরিচিত, তিনি ছিলেন একজন ভারতীয় মুক্তিযোদ্ধা যিনি তেহরি বিদ্রোহে মুখ্য ভূমিকা পালন করেছিলেন।
তিনি গাড়োয়ালি রামায়ণ (গাড়া ভাষা লীলা রামায়ণ নামে) রামায়ণ অনুবাদ করার জন্য পরিচিত, এটি গাড়োয়াল অঞ্চলে নাটক (রামলীলা ) এবং লোকজ ও দেশপ্রেমিক লোক গানের রচনাগুলির ব্যবহার করা সহজ করে তোলেন। কবি মঙ্গলেশ দাব্রাল তাঁর কবিতায় পথিককে মার্কসবাদী হিসাবে লিখেছেন, যিনি কমিউনিস্ট সমাবেশে উপস্থিত ছিলেন এবং লোক সুরে তাঁর কিছু বিপ্লবী গান রচনা করেছিলেন।
৮৫ বছর বয়সে পথিক ২০০০ সালে মারা যান। তিনি মৃত্যুকালে স্ত্রী মনোরমা, দুই ছেলে ও দুই মেয়ে রেখে গেছেন।
আমিরগঞ্জ জমিদার বাড়ি
আমিরগঞ্জ জমিদার বাড়ি বাংলাদেশ এর নরসিংদী জেলার রায়পুরা উপজেলার আমিরগঞ্জ গ্রামে অবস্থিত এক ঐতিহাসিক জমিদার বাড়ি।
ইতিহাস
তিন ভাই জমিদার সদর উদ্দীন ভূইয়া, হাজী মহব্বত আলী ভূইয়া ও হাজী মুন্সী সায়েবুল্লাহ ভূইয়া মিলে এই জমিদার বাড়ি প্রতিষ্ঠা করেন। এই জমিদার বাড়ির ভবন তৈরির কাজ শুরু হয় ১৯১৯ সালে এবং শেষ ১৯২৫ সালে। এই তিন জমিদার পাট ও ঠিকাদারি ব্যবসা করতেন। যার মাধ্যমে তারা প্রচুর ধন-সম্পত্তির মালিক হন।
অ্যান্ডি রুবিন
অ্যান্ডি রুবিন (Andy Rubin) ডেঞ্জার ইন. এবং অ্যান্ড্রয়েড ইন. এর সহ-প্রতিষ্ঠাতা এবং সাবেক প্রধান নির্বাহী কর্মকর্তা। বর্তমানে তিনি গুগলের মোবাইল এবং ডিজিটাল কনটেন্ট বিভাগের সিনিয়র ভাইস প্রেসিডেন্ট হিসাবে আছেন যেখানে তিনি অ্যান্ড্রয়েড এবং ওপেন সোর্স অপারেটিং সিস্টেমের ডেভেলপমেন্ট কাজ করেন। তার আবিস্কারের জন্য তার নামে চারটি পেটেন্ট আছে। অ্যান্ড্রয়েড সফটওয়্যারটি তৈরির ধারণা কম্পিউটার প্রকৌশলী অ্যান্ডি রুবিনের, তাই তাকে অ্যান্ড্রয়েডের সহ-উদ্ভাবক বলা হয়।
প্রারম্ভিক জীবন
তার জন্ম যুক্তরাষ্ট্রের নিউ ইয়র্কে। তার বাবা ছিলেন একজন মনোবিজ্ঞানীর যিনি পরে প্রযুক্তিপণ্য বিক্রির একটি প্রতিষ্ঠান চালু করে। অ্যান্ডি রুবিন চাকরিজীবন শুরু করেন বিশ্বখ্যাত কম্পানি অ্যাপলে। সেখানে কাজ করতেন প্রকৌশল বিভাগে। পরে চাকরি ছেড়ে চেষ্টা করেন নিজে কিছু করার। একসময় ঘরে বসে তৈরি করেন হ্যান্ডহেল্ড ডিভাইস 'ম্যাজিক ক্যাপ'। এটি খুব বেশি জনপ্রিয়তা পায়নি। পরে আরো কয়েকজনকে সঙ্গে নিয়ে প্রতিষ্ঠা করেন 'আর্টেমিস রিসার্চ'। প্রতিষ্ঠানটি ওয়েব টিভি নিয়ে কাজ করত। এখানেও মন টেকেনি তার। দাঁড় করালেন 'ডেঞ্জার' নামের আরেকটি প্রতিষ্ঠান। পরে এখান থেকেই অ্যান্ডি ২০০৩ সালে তৈরি করেন নতুন প্রযুক্তি অ্যান্ড্রয়েড।
কমণ্ডলু
কমণ্ডলু (সংস্কৃত: कमण्डलु) হল আয়তাকার জলের পাত্র, যা ভারতীয় উপমহাদেশ থেকে উদ্ভূত, শুকনো লাউ (কুমড়ো) বা নারকেলের খোসা, ধাতু, কমণ্ডলতরু গাছের কাঠ দিয়ে তৈরি, বা কাদামাটি থেকে, সাধারণত হাতল দিয়ে এবং কখনও কখনও থলি দিয়ে।
হিন্দু তপস্বী বা যোগীরা প্রায়শই পানীয় জল সংরক্ষণের জন্য এটি ব্যবহার করে। জল-ভরা কমণ্ডলু সরল ও স্বয়ংসম্পূর্ণ জীবনের প্রতিনিধিত্ব করে।
হিন্দু মূর্তিবিদ্যায়ও কমণ্ডলু ব্যবহার করা হয়, তপস্বী বা জলের সাথে সম্পর্কিত দেবতাদের চিত্রণে। এইভাবে, এটিকে হিন্দুধর্মে তপস্বীতার প্রতীক হিসেবে দেখা হয়। জৈন সন্ন্যাসীরা এবং কিছু বোধিসত্ত্বের বর্ণনায়ও কমণ্ডলু ব্যবহার করেন।
সেনোটাফ, পেনাং
সেনোটাফ , পেনাং (ওয়ার মেমোরিয়াল নামেও পরিচিত), মালয়েশিয়ার পেনাংয়ের জর্জ টাউনের এসপ্ল্যানেডে অবস্থিত একটি সেনোটাফ । Cenopath সাইট এসপ্ল্যানেড এর উপকূল অবস্থিত এ জালান তুন সৈয়দ Sheh Barakbah এবং (রাস্তায় এছাড়াও দ্য এসপ্ল্যানেড নামে পরিচিত একটি অধ্যায় কোণে) জালান পাদাং কোটা লামা, (এসপ্ল্যানেড রোড) Padang (খোলা মাঠে) দ্বারা এবং সিটি হল যে এটি সামনে.
বর্তমান সেনোটাফ হল 1929 সালে নির্মিত মূলটির 1948 সালের পুনর্গঠন।
বর্ণনা
সোয়ান এবং ম্যাক্লারেন দ্বারা ডিজাইন করা এবং $ 12,000 খরচে নির্মিত, আসল সেনোটাফের উদ্দেশ্য ছিল পেনাং থেকে আসা মিত্র বাহিনীর সদস্যদের স্মরণে যারা দ্য গ্রেট ওয়ারে প্রাণ হারিয়েছিলেন। সেনোটাফটিকে লন্ডনের হোয়াইটহল সেনোটাফের একটি স্কেল-ডাউন সিম্বলেন্স হিসাবে তৈরি করা হয়েছিল, গ্রানাইট ব্লক দিয়ে তৈরি এবং ব্রোঞ্জের ফলক দিয়ে সজ্জিত। সেনোটাফের উন্মোচনটি ১৯২৯ সালের স্মরণ দিবসে অনুষ্ঠিত হয়েছিল, এডওয়ার্ড, প্রিন্স অফ ওয়েলসের উপস্থিতিতে।
দ্বিতীয় বিশ্বযুদ্ধে মালয় জাপানী দখলের সময়, ১৯৪৪ এবং ১৯৪৫ সালে পেনাংয়ে মিত্রবাহিনীর বোমা হামলার সময় সেনোটাফ ধ্বংস হয়ে যায়। যুদ্ধ শেষ হওয়ার পর, চার্লস জিওফ্রে বাউচারের নেতৃত্বে স্থপতিদের একটি দল $ ৩,৫০০ খরচে প্রথম সেনোটাফের অবশিষ্ট অংশগুলি ব্যবহার করে সেনোটাফ পুনর্গঠনে সাহায্য করেছিল, যার ফলে এর মূল নকশা থেকে সামান্য বিচ্যুতি ঘটে। পুনর্নির্মিত সেনোটাফটি ১৯৪৮ সালের স্মরণ দিবসের সময় উন্মোচন করা হয়েছিল, এবং এটি বার্ষিক স্মরণ দিবসের অনুষ্ঠানের জন্য একটি স্থান হিসাবে রয়ে গেছে।
সেনোটাফের পাশাপাশি, সাইটটিতে পেনাং ভেটেরান্স অ্যাসোসিয়েশন দ্বারা নির্মিত একটি ছোট স্মৃতিফলকও রয়েছে, যা দ্বিতীয় বিশ্বযুদ্ধের যুদ্ধে নিহতদের স্মরণে (যারা থাইল্যান্ড-বার্মা রেলওয়েতে কাজ করেছিল এমন যুদ্ধবন্দী সহ), মালয়ান জরুরি অবস্থা, পরবর্তীতে পুনরায় বিদ্রোহ এবং ইন্দোনেশিয়া-মালয়েশিয়া সংঘর্ষ ।
জাকির তালুকদার
জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস "পিতৃগণ" সমকালীন কথাসাহিত্যে একটি মৌলিক সংযোজন।
প্রথম জীবন
জাকির তালুকদার নাটোরে বেড়ে উঠেছেন ।
কর্মজীবন
তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন।
এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। পিতৃগণ ছাড়া কুরসিনামা, মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।
গ্রন্থসমূহ
এ পর্যন্ত ২৪টি গ্রন্থ তিনি রচনা করেছেন। তার রচিত গ্রন্থসমূহ:
চীফ মেট্রোপলিটন ম্যাজিস্ট্রেট
চিফ মেট্রোপলিটন ম্যাজিস্ট্রেট বা প্রধান মেট্রোপলিটন ম্যাজিস্ট্রেট মেট্রোপলিটন ম্যাজিস্ট্রেট কোর্টের প্রধান বিচার বিভাগীয় কর্মকর্তা। তিনি একাধারে মেট্রোপলিটন এলাকার ম্যাজিস্ট্রেটদের প্রধান, মেট্রোপলিটন ম্যাজিস্ট্রেসির কর্ণধার এবং জাস্টিস অব পিস বা শান্তি রক্ষাকারী বিচারপতি হিসেবে দায়িত্ব পালন করেন।
চিফ মেট্রোপলিটন ম্যাজিস্ট্রেট ফৌজদারি কার্যবিধির ১৯০(১) ধারা অনুযায়ী তার এখতিয়ারাধীন অঞ্চলে সংঘটিত যেকোনও অপরাধ আমলে নিতে পারেন। তিনি তার অধিক্ষেত্রের মধ্যে আইনের শাসন প্রতিষ্ঠা এবং অপরাধ দমন করার জন্য যেকোনও আদেশ দিতে পারেন। মহানগরের সার্বিক আইনশৃঙ্খলা পরিস্থিতি স্বাভাবিক রাখা, সর্বত্র শান্তি রক্ষা করা এবং জনগণের জানমালের নিরাপত্তা নিশ্চিত করার দায়িত্ব চিফ মেট্রোপলিটন ম্যাজিস্ট্রেটের। তিনি পদাধিকার বলে মাসিক পুলিশ ম্যাজিস্ট্রেসি কনফারেন্সের সভাপতি যাতে মেট্রোপলিটন পুলিশ কমিশনার ও জেলা প্রশাসক সদস্য। বাংলাদেশের পদমর্যাদা ক্রম অনুযায়ী চিফ মেট্রোপলিটন ম্যাজিস্ট্রেটের পদমর্যাদা সচিব এর মর্যাদায় অধিষ্ঠিত কর্মকর্তাদের সমান।
চিফ মেট্রোপলিটন ম্যাজিস্ট্রেট মেট্রোপলিটন এলাকার মধ্যে আমলী আদালতের অধিক্ষেত্র নির্ধারণ করেন এবং তার নির্দেশে এক বা একাধিক মেট্রোপলিটন ম্যাজিস্ট্রেট আমলী আদালতের দায়িত্ব পালন করেন। তার নির্দেশনা অনুযায়ী প্রথম শ্রেণীর ম্যাজিস্ট্রেটগণ মেট্রোপলিটন এলাকায় মোবাইল কোর্ট পরিচালনা করেন। তিনি প্রশাসনিক ক্ষেত্রে মহানগর দায়রা জজ এর অধীনস্থ। তিনি ক্রিমিনাল রুলস এন্ড অর্ডারস, ২০০৯ এর ৮৫(৩) বিধি অনুযায়ী মাসে একবার তার অধিক্ষেত্রের সমস্ত থানা পরিদর্শন করেন।
ফৌজদারি কার্যবিধির ২৫ ধারার বিধান মোতাবেক চিফ মেট্রোপলিটন ম্যাজিস্ট্রেট পদাধিকার বলে নিজ অধিক্ষেত্রের মধ্যে জাস্টিস অব পিস বা শান্তি রক্ষাকারী বিচারপতি হিসেবে শান্তিশৃঙ্খলা বজায় ও আইনের শাসন সমুন্নত রাখার নিমিত্তে ত্বরিত সিদ্ধান্ত ও প্রয়োজনীয় ব্যবস্থা গ্রহণ করার জন্য দায়িত্ব ও ক্ষমতাপ্রাপ্ত। তিনি মহানগর এলাকায় দ্বিতীয় সর্বোচ্চ কর্মকর্তা এবং মহানগরের সর্বোচ্চ কর্মকর্তা মহানগর দায়রা জজের পরই তার অবস্থান। বাংলাদেশের পদমর্যাদা ক্রমে চিফ মেট্রোপলিটন ম্যাজিস্ট্রেটের অবস্থান ১৭ নম্বরে। পুলিশ তদন্ত সহ আইনের প্রয়োগ সংক্রান্ত যাবতীয় কার্যকলাপের বিবরণ চিফ মেট্রোপলিটন ম্যাজিস্ট্রেট কর্তৃক নির্ধারিত আমলী আদালতের অধিক্ষেত্রের অতিরিক্ত চিফ মেট্রোপলিটন ম্যাজিস্ট্রেট বা মেট্রোপলিটন ম্যাজিস্ট্রেটের নিকট দাখিল করে। মেট্রোপলিটন পুলিশ আইনশৃঙ্খলা রক্ষা ও অপরাধের তদন্ত সংক্রান্ত যাবতীয় কার্যকলাপের জন্য চিফ জুডিসিয়াল ম্যাজিস্ট্রেটের নিকট জবাবদিহি করেন।
ইতিহাস ও উৎপত্তি
২০০৭ সালে বিচার বিভাগ পৃথকীকরণের পূর্বে বিসিএস প্রশাসন ক্যাডারের যুগ্মসচিব পদমর্যাদার কর্মকর্তাগণ চিফ মেট্রোপলিটন ম্যাজিস্ট্রেট হিসেবে দায়িত্ব পালন করতেন। ২০০৭ সালের ১ নভেম্বর বিচার বিভাগ পৃথকীকরণের ফলে চিফ মেট্রোপলিটন ম্যাজিস্ট্রেট পদের উৎপত্তি হয়। এর মাধ্যমে ফৌজদারি কার্যবিধি, ১৮৯৮ সংশোধন পূর্বক মেট্রোপলিটন এলাকায় জেলা প্রশাসকের সকল প্রকার বিচারিক ক্ষমতা চিফ মেট্রোপলিটন ম্যাজিস্ট্রেটকে অর্পণ করা হয়।
এখতিয়ার ও ক্ষমতা
চিফ মেট্রোপলিটন ম্যাজিস্ট্রেট সর্বোচ্চ ৭ বছরের কারাদণ্ড প্রদান করতে পারেন। ফৌজদারী কার্যবিধির ২৯(গ) ধারায় বলা হয়েছে, সরকার হাইকোর্ট বিভাগের সাথে পরামর্শক্রমে চিফ জুডিসিয়াল ম্যাজিস্ট্রেট অথবা চিফ মেট্রোপলিটন ম্যাজিস্ট্রেটকে মৃত্যুদন্ড ছাড়া সকল অপরাধের বিচার করার ক্ষমতা অর্পণ করতে পারবে। ফৌজদারী কার্যবিধির ৩৩(ক) ধারায় উল্লেখ আছে যে, ২৯(গ) ধারা ক্ষমতাবলে চিফ জুডিসিয়াল ম্যাজিস্ট্রেট এবং চিফ মেট্রোপলিটন ম্যাজিস্ট্রেট মৃত্যুদন্ড অথবা যাবজ্জীবন কারাদণ্ড অথবা ৭ বছরের অধিক কারাদণ্ড ব্যতীত আইনে অনুমোদিত যেকোনও কারাদণ্ড প্রদান করতে পারবেন।
অপরাধ আমলে গ্রহণ
থানার ভারপ্রাপ্ত কর্মকর্তা (ওসি) আমল যোগ্য অপরাধের সংবাদ পেলে তাকে এজাহার হিসেবে রেকর্ড করেন। আমল অযোগ্য অপরাধ হলে সেটার জন্য সাধারণ ডায়েরি (জিডি) হয় এবং চিফ মেট্রোপলিটন ম্যাজিস্ট্রেটের দ্বারা নির্ধারিত একজন মেট্রোপলিটন ম্যাজিস্ট্রেট অনুমতি দিলে পুলিশ তদন্ত করতে পারে। অন্যদিকে, আদালতে কেউ সরাসরি অভিযোগ নিয়ে আসলে এবং সেটা গুরুতর প্রকৃতির হলে সংশ্লিষ্ট মেট্রোপলিটন ম্যাজিস্ট্রেট ফৌজদারি কার্যবিধির ১৫৬(৩) ধারা অনুযায়ী এজাহার হিসেবে রুজু করার জন্য থানার অফিসার ইনচার্জকে নির্দেশ দিতে পারেন। মেট্রোপলিটন ম্যাজিস্ট্রেট ফৌজদারি কার্যবিধির ২০০ ধারা অনুসারে অভিযোগকারীকে পরীক্ষা করে অপরাধ আমলে নিতে পারেন বা ২০২ ধারা মোতাবেক পুলিশ বা অন্য যে কাউকে তদন্তের নির্দেশ দিতে পারেন। রিপোর্ট প্রাপ্তির পর সংশ্লিষ্ট ধারায় অপরাধ আমলে নিতে পারেন।
রিমান্ড
বাংলাদেশের সংবিধান এর ৩৩(২) অনুচ্ছেদ এবং ফৌজদারি কার্যবিধির ৬১ ধারা অনুযায়ী পুলিশ কোনো ব্যক্তিকে গ্রেপ্তারের সময় হতে ২৪ ঘন্টার মধ্যে জেলার চিফ মেট্রোপলিটন ম্যাজিস্ট্রেট কর্তৃক নির্ধারিত মেট্রোপলিটন ম্যাজিস্ট্রেটের সম্মুখে উপস্থাপন করবে। সংশ্লিষ্ট মেট্রোপলিটন ম্যাজিস্ট্রেট গুরুতর বা সূত্রবিহীন (Clueless) অপরাধের ক্ষেত্রে জিজ্ঞাসাবাদের জন্য কোনো আসামীকে ফৌজদারি কার্যবিধির ১৬৭(১) ধারা মোতাবেক ১৫ দিন পর্যন্ত পুলিশ রিমান্ডের আদেশ দিতে পারেন।
নিয়োগ
চিফ মেট্রোপলিটন ম্যাজিস্ট্রেট বাংলাদেশ জুডিসিয়াল সার্ভিসের দ্বিতীয় গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধানের ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি অতিরিক্ত জেলা ও দায়রা জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে অতিরিক্ত জেলা ও দায়রা জজদের চিফ মেট্রোপলিটন ম্যাজিস্ট্রেট হিসেবে পদায়ন ও বদলি করে থাকে।
জাস্টিস অব পিস
ফৌজদারি কার্যবিধির ২৫ ধারার বিধান মোতাবেক চিফ মেট্রোপলিটন ম্যাজিস্ট্রেট পদাধিকার বলে নিজ অধিক্ষেত্রের মধ্যে জাস্টিস অব পিস বা শান্তি রক্ষাকারী বিচারপতি হিসেবে দায়িত্ব পালন করেন।
কাজী সেকেন্দার আলী ডালিম
কাজী সেকেন্দার আলী ডালিম (c. ১৯৪৫ – ১৪ জানুয়ারি ২০২০) বাংলাদেশের খুলনা জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
কাজী সেকেন্দার আলী ডালিম বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য ছিলেন। ১৯৯৬ সালের নির্বাচনে তিনি বাংলাদেশ জাতীয়তাবাদী দল থেকে বাংলাদেশ আওয়ামী লীগে যোগদান করে খুলনা-৩ আসনের সাংসদ হিসেবে নির্বাচিত হন। পরবর্তীতে, তিনি তার পুরোনো দলে ফিরে আসেন।
কাজী সেকেন্দার আলী ডালিম ২০২০ সালের ১৪ জানুয়ারি ঢাকার সম্মিলিত সামরিক হাসপাতালে ৭৫ বছর বয়সে মৃত্যুবরণ করেন।
বাহুবলী: দ্য বিগিনিং
বাহুবলী: দ্য বিগিনিং (Baahubali: The Beginning; তেলুগু: బాహుబలి ,বাহুবলী: শুরু) ২০১৫ সালের একটি তেলুগু ভাষার ভারতীয় মহাকাব্যিক চলচ্চিত্রের ১ম অংশ। দুই অংশে সমাপ্য এই চলচ্চিত্রটির কাহিনী রচনা ও পরিচালনা করেছেন এস. এস. রাজামৌলি এবং প্রযোজনা করেছেন শবু ইয়ারলাগাড্ডা ও প্রসাদ দেবিনেনি। চলচ্চিত্রটি একই সাথে তেলুগু এবং তমিল ভাষায় অনুবাদ করে নির্মিত হয়েছিলো, সেইসাথে ডাবিংকৃতভাবে মুক্তি পায় হিন্দি ও মালায়ালম ভাষায়। বাহুবলীতে একই সাথে প্রভাস, রানা দজ্ঞুবাতি, তামান্না ভাটিয়া এবং অনুষ্কা শেট্টির মত অভিনেতা-অভিনেত্রীরা মুখ্য ভূমিকায় অভিনয় করছেন এবং একইসাথে রামাইয়া কৃষ্ণন, সত্যরাজ। নাসার, আদিভি সেশ, তানিকেল্লা ভরণী ও সুদীপ অন্যান্য গুরুত্বপূর্ণ চরিত্রে অভিনয় করেছেন।
চলচ্চিত্রটির পরিবেশনার দায়িত্বে ছিলেন কে. রাঘবেন্দ্র রাও, তামিলে কে. ই. নানাভেল রাজা ও ইউভি ক্রিয়েশনস। করন জোহর কর্তৃক চলচ্চিত্রটি হিন্দিতেও পরিবেশিত হয়েছিলো। মালায়ালমে পরিবেশিত হয়েছিলো গ্লোবাল ইউনাইটেড মিডিয়ার মাধ্যমে।
এম. এম. কেরাভানি এই চলচ্চিত্রের সংগীত পরিচালক এবং সাবু ক্রিল শিল্প নির্দেশক। ভি. শ্রীনিবাস মোহন ভিজ্যুয়াল এফেক্টের প্রধান নির্দেশক।
ভারতীয় চলচ্চিত্র জগতের সর্বোচ্চ বাজেটের চলচ্চিত্র বাহুবলী। সঞ্জয় ভাস্কর নির্মিত ভারতীয় চলচ্চিত্রের ১০০ বছর (100 Years of Indian cinema) প্রামাণ্যচিত্রের কতিপয় চলচ্চিত্রের মধ্যেও বাহুবলী স্থান করে নিয়েছে।
চলচ্চিত্রটির দৃশ্যায়ণ করা হয়েছে অ্যারি অ্যালেক্সা এক্সটি ক্যামেরা ব্যবহার করে। এটিই ডিজিটাল ক্যামেরা দিয়ে নির্মিত রাজামৌলির প্রথম চলচ্চিত্র। ৬ই জুলাই, ২০১৩ সালে এর প্রথম দৃশ্যায়ণ শুরু হয়েছিল কুর্নলের রক গার্ডেনসে।
চলচ্চিত্রটির সংগীত মুক্তি দেবার আগেই ৩০শে মে, ২০১৫ সালে একটি ছোট ২০ সেকেন্ডের টিজার মুক্তি দেয়া হয়েছিল। ১০ই জুলাই, ২০১৫ সালে সারা বিশ্বে চলচ্চিত্রটির ১ম খণ্ডের মুক্তি দেয়া হবে।
এই চলচ্চিত্রের একটি পোস্টার উন্মোচিত হয় কোচি, কেরালায়। নির্মাতার মতে এটিই পৃথিবীর বৃহত্তম চলচ্চিত্রের পোস্টার। ২০১৬ সালের এই চলচ্চিত্রের দ্বিতীয় অংশ বাহুবলী: দ্য কনক্লুশন মুক্তিলাভ করে।
কাহিনী
চলচ্চিত্রের শুরুতে দেখা যায় শরাহত রাজমাতা শিবগামী একটি সদ্যোজাত শিশুকে নিয়ে পালিয়ে গোপন সুড়ঙ্গ পথ দিয়ে রাজ্যের বাইরে চলে আসেন। দুজন সেনা তার পিছু নিলেও তাদেরকে হত্যা করেন তিনি। নদীর স্রোতের ভেতরে পড়েও কোনো রকমে বাচ্চাটিকে উপরে তুলে ধরে থাকেন যতক্ষণ না স্থানীয় আদিবাসী লোকেরা শিশুটিকে উদ্ধার করে। ঝর্ণার পাদদেশে অবস্থিত এই গ্রামের আদিবাসী লোকজনের লালন-পালনে বড় হয় শিশুটি। তার অমিত শক্তি ও বীরত্বের কারণে তাকে বাহুবলী বলা হয়। সে বারংবার পর্বতে ও ঝর্ণার শীর্ষে আরোহণ করে যদিও তার পালিকা মা তাকে বারন করেন। তিনি অনুমান করেন শিভুডু পর্বতের অনেক উপরের কোনো রাজ্য থেকে আগত। পুত্রকে তিনি হারাতে চাননা তাই সেখানে যাওয়ার সুড়ঙ্গপথ টি তার আদেশে বন্ধ করে দেওয়া হয়। এক পর্যায়ে শিবুডু ঝর্নার জল আর খাড়া পাহাড় অতিক্রম করে উপরে উঠে আসে। তার সাথে বীর নারী যোদ্ধা অবন্তিকা'র (তামান্না) দেখা হয়। সে অবন্তিকাকে ভালোবেসে ফেলে। অবন্তিকা ও তার সাথীরা সেখানকার রাজার বিরুদ্ধে বিদ্রোহে রত। তারা চায় সেখানে পঁচিশ বছর ধরে বন্দিনী দেবসেনা কে ছাড়িয়ে আনতে। অবন্তিকার কথায় শিবা মহিষ্মতী রাজ্যে যায়, যেখানে স্বৈরশাসক রাজা ভল্লালা দেব (রানা দুগ্গুপাতি) ৫০ গজ উচ্চতাবিশিষ্ট তার নিজেরই একটি স্বর্ন মূর্তি নির্মাণ করছে। ভল্লাল দেবের অনুগত সৈনিক কাটাপ্পা জানে ভল্লাল নিষ্ঠুর ও অত্যাচারী যে রানী দেবসেনাকে বন্দী রেখেছে কিন্তু সে প্রভুভক্তির পারাকাষ্ঠা। রাজ্য ও রাজাকে রক্ষার জন্যে জীবন পর্যন্ত দিতে পারে। শিবুডু রানীকে উদ্ধার করে পালাতে গেলে তার পিছু নেয় ভল্লালের পুত্র ও কাটাপ্পা। শিভুডু যুদ্ধের এক পর্যায়ে বল্লালের পুত্রকে হত্যা করে। কাটাপ্পা শিভুডুকে মারতে উদ্যত হলে সে মহান রাজা অমরেন্দ্র বাহুবলীর (প্রভাস; দ্বৈত চরিত্র) অবিকল চেহারা দেখতে পায় শিবুডুর ভেতর ও বুঝতে পারে এই ব্যক্তি বাহুবলী ও রাণী দেবসেনার (অনুষ্কা শেঠি) পুত্র যাকে মহিষ্মতী রাজ্য থেকে বের করে নিয়ে বাঁচিয়েছিলেন রাজমাতা শিভগামী। কাটাপ্পা তখন বর্ণনা করে অমরেন্দ্র বাহুবলী ও ভল্লালদেবের কাহিনী। অমরেন্দ্র ও ভল্লালদেব দুজনেই মহিষ্মতী রাজ্যের উত্তরাধিকারী। ভল্লালের পিতা ক্রূর ও শারীরিক প্রতিবন্ধী, সে সিংহাসন থেকে বঞ্চিত হলেও সর্বদা চায় তার পুত্রই রাজা হোক। কিন্তু তার স্ত্রী রাজমাতা মহীয়সী জননী যিনি অমরেন্দ্রকেও পুত্রস্নেহ দিয়ে মানুষ করেছেন। রাজ্য পরিচালনার দায়িত্ব তিনি একজনকেই দিয়ে যেতে চান। তাকে সমস্ত কাজে সাহায্য করে কাটাপ্পা। বিদ্রোহ দমনে দক্ষতা ও অধিক বীরত্ব দেখানোর ফলে অমরেন্দ্রকে রাজা বলে ঘোষণা করেন রানী। এতে ভল্লালদেব ক্রুদ্ধ হয় কিন্তু রাজমাতার কথা রাজ্যের সমস্ত প্রজা একবাক্যে মেনে নেয়।